# Podaci vezani uz javni natječaj za prijam na neodređeno vrijeme na radno mjesto: 1. Suradnik za opće poslove Zajednice – 1 izvršitelj; u Turističkoj zajednici Vukovarsko – srijemske županije

**Javni natječaj je objavljen na web stranici** [**www.visitvukovar-srijem.com**](http://www.visitvukovar-srijem.com) **od 28. svibnja 2021. godine. Rok za podnošenje prijava ističe 07. lipnja 2021. godine.**

**OPIS POSLOVA I ZADATAKA**

1. **Suradnik za opće poslove Zajednice**

* izvršava sve opće i administrativne poslove;
* vodi kadrovsku evidenciju
* obavlja daktilografske i zapisničke poslove, vodi urudžbeni zapisnik Ureda
* izvršava pomoćne i pripremne računovodstvene poslove
* obavlja sve ostale poslove po nalogu direktora Ureda.

**PODACI O PLAĆI**

Koeficijent složenosti poslova radnog mjesta:

* 1. **Suradnik za opće poslove Zajednice** je 1,65 – 1,80 uz osnovicu za izračun plaće utvrđenu Pravilnikom o plaćama. Plaće se utvrđuju množenjem osnovice za obračun plaće, što predstavlja visinu brutto sredstava za obračun plaće za službenike i namještenike u lokalnoj i područnoj (regionalnoj) samoupravi - Vukovarsko – srijemskoj županiji s koeficjentom složenosti poslova, odnosno radnih mjesta uvećan za 0,5 % za svaku navršenu godinu radnog staža.

**TESTIRANJE KANDIDATA**

Za kandidate koji ispunjavaju uvjete objavljene u javnom natječaju obaviti će se prethodna provjera znanja i sposobnosti koja obuhvaća pisano testiranje i intervju. Za svaki dio provjere, kandidatima se dodjeljuje broj bodova od 1 do 10. Pisana provjera znanja sastoji se od 2 do 3 poglavlja (A - B). Svako poglavlje A-B može biti bodovano s maksimalno 10 bodova.

# Pravni i drugi izvori za pripremanje kandidata za testiranje:

# 1. Suradnik za opće poslove Zajednice

1. **Pitanja kojima se testira provjera znanja i sposobnosti bitnih za obavljanje poslova radnog**

**mjesta - pisana provjera znanja, temelje se na sljedećim propisima:**

1. Zakon o turističkim zajednicama i promicanju hrvatskog turizma, NN 52/2019 i 42/2020.
2. Zakon o članarinama u turističkim zajednicama, NN 52/2019, 144/2020
3. Zakon o turističkoj pristojbi, NN 52/2019, 32/2020, 42/2020
4. Statut Turističke zajednice Vukovarsko – srijemske županije, NN 136/2020

# Pitanja kojima se testira provjera znanja engleskog jezika

**Intervju će biti proveden samo s kandidatima koji su ostvarili najmanje 50% bodova iz svakog dijela provjere znanja na provedenom testiranju.**

Vrijeme održavanja prethodne provjere znanja i sposobnosti kandidata biti će objavljeno na ovoj web stranici, najmanje pet dana prije održavanja provjere.

**PRAVILA I POSTUPAK TESTIRANJA**

Provjeri znanja i sposobnosti - testiranju mogu pristupiti samo kandidati koji ispunjavaju formalne uvjete iz javnog natječaja. Kandidati koji ne ispunjavaju formalne uvjete iz javnog natječaja o istome će biti obaviješteni pisanim putem.

Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj.

Po utvrđivanju identiteta kandidatima će biti podijeljena pitanja za provjeru znanja.

Provjera znanja će se provesti s obzirom na radno mjesto za koje su kandidati podnijeli prijavu. Pisana provjera znanja traje 60 minuta. Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti **nije dopušteno:**

* + koristiti se bilo kakvom literaturom, odnosno bilješkama,
  + koristiti mobitel ili druga komunikacijska sredstva,
  + napuštati prostoriju u kojoj se odvija provjera,
  + razgovarati s ostalim kandidatima,
  + na bilo koji način remetiti koncentraciju ostalih kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad neće se bodovati.

Provjera znanja i sposobnosti sastoji se od pisanog testiranja i intervjua.

Rezultati intervjua boduju se na isti način kao i testiranje.

Nakon provedenog postupka testiranja i intervjua Povjerenstvo sastavlja Izvješće o provedenom postupku i utvrđenoj rang listi kandidata, te ga dostavlja direktoru. Direktor donosi odluku o izboru kandidata za objavljeno radno mjesto, koja će biti dostavljena kandidatima prijavljenim na javni natječaj, a koji su pristupili provjeri znanja.

Kandidati koji su pristupili testiranju imaju pravo uvida u rezultate provedenog postupka.

# PREDSJEDNIK

**POVJERENSTVA ZA PROVEDBU JAVNOG NATJEČAJA**

**Marko Jureta**